Pac-Man

Το Pac-Man (ιαπωνικά: パックマン, Χέπμπορν: Pakkuman) είναι βιντεοπαιχνίδι arcade της Namco. Κυκλοφόρησε για πρώτη φορά στην Ιαπωνία στις 22 Μαΐου του 1980 με το όνομα «Puck-Man». Το όνομα αυτό προέρχεται από την ιαπωνική λέξη «πάκου», η οποία στα ιαπωνικά συμβολίζει το θόρυβο που κάνει κανείς ανοιγοκλείνοντας το στόμα του. Το παιχνίδι δημιουργήθηκε από τον σχεδιαστή Τόρου Ιουατάνι. Εγκρίθηκε για διανομή στις Ηνωμένες Πολιτείες από την Midway και κυκλοφόρησε τον Οκτώβριο του 1980 με το όνομα Pac-Man, επειδή υπήρξαν φόβοι στα ανώτατα στελέχη της Namco ότι η επιγραφή «Puck-Man» με ευκολία μπορούσε να μετατραπεί σε υβριστική με απλή αντικατάσταση του γράμματος P σε F, ή απλώς αν έξυναν και αφαιρούσαν, ή αν κάλυπταν την καμπύλη στο γράμμα P. Σαν παιχνίδι όμως ήταν το ίδιο όπως η ιαπωνική έκδοση, με μόνη διαφορά ότι τα φαντάσματα δεν λέγονταν Akabei, Pinky, Aosuke και Guzuta, αλλά Blinky, Pinky, Inky και Clyde. Ειδικότερα στην Ευρώπη, κυκλοφόρησε και με τα δύο ονόματα «Pac-Man» και «Puck-Man».  

 Τρόπος παιχνιδιού 
Ο παίκτης οδηγεί τον Pac-Man μέσα σε ένα λαβύρινθο όπου πρέπει να «φάει» όλες τις τελείες που βρίσκονται εκεί, χωρίς να πιαστεί από κάποιο από τα τέσσερα φαντάσματα που κινούνται μέσα στο λαβύρινθο. Στις τέσσερις γωνίες του λαβύρινθου υπάρχουν τελείες μεγαλύτερες από τις υπόλοιπες, τα λεγόμενα «power pills» ή «energizers». Αν ο Pac-Man φάει μία από αυτές, για μικρό χρονικό διάστημα τα φαντάσματα παίρνουν μπλε χρώμα και προσπαθούν να αποφύγουν τον Pac-Man, καθώς τώρα μπορεί να τα φάει. Αφού φάει όλες τις τελείες, προχωράει στον επόμενο λαβύρινθο.

Μέχρι σήμερα εμφανίστηκαν αμέτρητοι κλώνοι, παραλλαγές και μετεξελίξεις του παιχνιδιού για οποιοδήποτε λειτουργικό σύστημα. Το αυθεντικό Pac-Man λειτουργεί στα arcades και στο σύγχρονο υπολογιστή με εξομοιωτή.

 Ρεκόρ 
Στις 3 Ιουλίου 1999 ο Μπίλι Μίτσελ πέτυχε ιστορικό ρεκόρ: οδήγησε τον Pac-Man μέσα από όλους τους 256 λαβύρινθους (σταματώντας σε αυτόν του 256 λόγω kill-screen) με το μέγιστο δυνατό σκορ, δίχως να χάσει ούτε μια ζωή, ενώ επίσης μάζεψε όλα τα μπόνους και έφαγε όλα τα μπλε φαντάσματα. Το μέγιστο δυνατό σκορ είναι 3.333.360 και λέγεται «τέλειο αποτέλεσμα» («perfect game»).

Τον Μάιο του 2000 ο Ρικ Φόδεργκιλ πέτυχε το δεύτερο χρονολογικά τέλειο αποτέλεσμα. Το τρίτο πραγματοποιήθηκε από τον Κρις Άυρα τον Ιούνιο του ίδιου χρόνου. Ο Άυρα πέτυχε συγχρόνως νέο ρεκόρ χρόνου: Κατάφερε να περάσει τον Pac-Man μέσα από τους 256 λαβύρινθους σε 3 ώρες, 42 λεπτά και 4 δευτερόλεπτα. 

Μέχρι σήμερα δεν υπάρχει καμία απόδειξη ότι ο 256ος λαβύρινθος (το kill-screen) είναι καν δυνατό να εκπληρωθεί. Ενώ το αριστερό μέρος της οθόνης δείχνει κανονικό μέρος του λαβύρινθου, στο δεξί υπάρχουν μονάχα γράμματα και σύμβολα δίχως νόημαΤο kill-screen του Pac-Man λόγω αριθμητικής υπερχείλισης (σφάλμα μνήμης). Ο Μπίλι Μίτσελ, ο οποίος λέει πως έφτασε πολλές φορές στο σημείο αυτό, υποσχέθηκε 100.000 δολάρια σε οποιονδήποτε μπορεί να αποδείξει ότι κατάφερε να εκπληρώσει το kill-screen πριν από τις 1 Ιανουαρίου 2000, χωρίς να επιτευχθεί τελικώς κάτι τέτοιο.

 Τελευταία έκδοση 

Τον Ιούνιο του 2007 ο σχεδιαστής του παιχνιδιού, Τόρου Ιουατάνι, ανακοίνωσε την απόσυρσή του έπειτα από 30 χρόνια στη βιομηχανία βιντεοπαιχνιδιών, παρουσιάζοντας μια νέα έκδοση, το Pac Man Championship Edition. Το παιχνίδι σχεδιάστηκε ειδικά για την τελική φάση του Παγκόσμιου Πρωταθλήματος Pac Man Xbox 360. Από τις 6 Ιουνίου 2007 είναι διαθέσιμο για κατέβασμα στην υπηρεσία Xbox Live.

 Παραπομπές 

 Βιβλιογραφία 
  Comprehensive coverage on the history of the entire series up through 1999.
 Morris, Chris (May 10, 2005). "Pac Man Turns 25". CNN Money.
 Vargas, Jose Antonio (June 22, 2005). "Still Love at First Bite: At 25, Pac-Man Remains a Hot Pursuit". The Washington Post.
 Hirschfeld, Tom. How to Master the Video Games, Bantam Books, 1981.  Strategy guide for a variety of arcade games including Pac-Man. Includes drawings of some of the common patterns.

 Εξωτερικοί σύνδεσμοι 

 Άρθρο του www.in.gr
 Pacman (Flash) του Paul Neave (χρειάζεται Macromedia Flash)
 Pac-Man (Java) online του Jean-Francois Buisson  
 Atari 2600 similar version (Shockwave) (χρειάζεται Macromedia Shockwave Plugin)
 Pac-Man με συλλογή πολυάριθμων εκδοχών του Pac-Man από το Διαδίκτυο.
 Pac-Manhattan
 Pac man
 Multiplayer Pac-Man


Κατηγορία:Arcade παιχνίδια
Κατηγορία:Βιντεοπαιχνίδια του 1980
Κατηγορία:Βιντεοπαιχνίδια λαβύρινθου